पाएं अपने शहर की ताज़ा ख़बरें और फ्री ई-पेपरडाउनलोड करें
बड़गड़ ओपी क्षेत्र अन्तर्गत बाडी़खजुरी गांव स्थित संत पिटर्स स्कूल के समीप भण्डरिया, टेहरी मुख्यमार्ग के बगल में संचालित झारखंड राज्य ग्रामीण बैंक के सीएसपी संचालक से दिन दहाडे़ गुरुवार की दोपहर बाइक सवार अपराधियों ने बाइस हजार रुपये लूट लिए। अपराधी वारदात को अंजाम दे कर आराम से फरार हो गये। घटना की सूचना मिलते हि बड़गड़ ओपी प्रभारी कुंदन कुमार सिंह दल बल के साथ मौके पर पहुंचे। अपराधियों की गिरफ्तारी को लेकर पुलिस छापेमारी कर रही है।
प्राप्त जानकारी के अनुसार टेंगारी गांव निवासी सीएसपी संचालक मोहित दास रोज की भांति अपना सीएसपी सेंटर खोलकर बैठे हुए थे । बाईक पर सवार हो कर तीन अपराधी संत पिटर्स स्कूल के मुख्य गेट के पास आ कर रुके । एक अपराधी गेट के पास रुका रहा जबकि दो अपराधी मोहित दास को पिस्टल दिखा कर रुपये व मोबाइल लुट लिया।
जाते समय अपराधियों ने लूटे हुए मोबाइल को बगल फेंक कर फरार हो गये। ओपी प्रभारी ने बताया कि पीड़ितका लिखित आवेदन अभी तक अप्राप्त है। फिलहाल लाॅकडाउन के बीच दिनदहाडे़ हुई यह वारदात पुलिस के लिए चुनौती बन गई है ।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn